19/07/2017 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
RP 2017/22949 que aproba a concesión provisional de subvencións do programa DP0030 dirixido a entes de xestión, asociacións, mancomunidades e consorcios turísticos para a mellora da calidade, competitividade e actividades turísticas no ano 2017

SERVIZO DE PROMOCIÓN ECONÓMICA, TURISMO E EMPREGO. SECCIÓN DE PROMOCIÓN E DESENVOLVEMENTO TURÍSTICO RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA DP0030: Programa de subvencións dirixido a entes de xestión, asociacións, mancomunidades e consorcios turísticos para a mellora da calidade, competitividade e actividades turísticas, da provincia da Coruña, no ano 2017 Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. –Por resolución de presidencia núm.10.851, de 3 de abril, aprobáronse as Bases reguladoras da convocatoria de subvencións dirixidas a entes de xestión, asociacións, mancomunidades e consorcios turísticos para a mellora da calidade, competitividade e actividades turísticas, da provincia da Coruña, para o ano 2017. A dita convocatoria foi publicada no BOP núm.66, de 6 de abril, e o prazo de presentación de solicitudes finalizou o día 5 de maio de 2017 ás 14.00 horas. Segundo. –De acordo coa base 8 das Bases reguladoras, por resolución núm.17.544, do 2 de xuño, designáronse os membros da Comisión Avaliadora, que celebrou a súa reunión o día 2 de xuño de 2017, tal como figura na acta que se achega. Tal como consta na acta, a valoración das solicitudes fíxose de acordo co establecido na base 8.1 da convocatoria do Programa, cos resultados que figuran no Anexo de Valoración. Terceiro. –A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Cuarta. –Nas partidas orzamentarias 0510/4321/46301, 0510/4321/46701, 0510/4321/479 e 0510/4321/481 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinta. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Non admitir as solicitudes que figuran no Anexo 1, polos motivos que se indican.2.–Conceder provisionalmente as subvencións aos concellos/entidades que se relacionan no Anexo 2, polos importes que se indican, con cargo ás partidas orzamentarias: Sendo o importe total proposto de 560.000,00 €. 3.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.4.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no artigo 45 da Lei 39/2015, de 1 de outubro, do procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.5.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.6.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. DP0030: Programa de subvencións dirixido a entes de xestión, asociacións, mancomunidades e consorcios turísticos para a mellora da calidade, competitividade e actividades turísticas, da provincia da Coruña, no ano 2017. ANEXO 1.–Non admitidas Total solicitado: 24.000,00 €. DP0030: Programa de subvencións dirixido a entes de xestión, asociacións, mancomunidades e consorcios turísticos para a mellora da calidade, competitividade e actividades turísticas, da provincia da Coruña, no ano 2017 ANEXO 2.–Concedidas provisionalmente PARTIDA 0510/4321/46301 Total partida: 160.000,00 €. PARTIDA 0510/4321/46701 Total partida: 120.000,00 €. PARTIDA 0510/4321/479 Total partida: 200.000,00 €. PARTIDA 0510/4321/481 Total partida: 80.000,00 €. Total concedido: 560.000,00 €. A Coruña, 18 de xullo de 2017. O Presidente O Secretario Valentín González Formoso José Luis Almau Supervía